Cuneiform Tablet TC 3 267
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
ú-ṣú-ra-num a-na {d}IŠKUR-ṣú-lu-li iṣ-ba-at-ni-a-tí-ma um-ma ú-ṣú-ra-num-ma KÙ.BABBAR a-na-ku ù a-ta a-na ḫu-bu-ul šu-ku-bi-im ni-iš-qúl-ma ṭup-pá-am ša 8 ma-na KÙ.BABBAR ša ḫu-bu-ul šu-ku-bi-im nu-šé-ṣí-a-am ṭup-pu-um iš-tí-kà li-bi-ší a-ma-ma-an lá tu-wa-ša-ar um-ma {d}IŠKUR-ṣú-lu-li-ma 7 GÍN KÙ.BABBAR ša áš-qú-lu dí-nam um-ma ú-ṣú-ra-num-ma ba-a-am li-qé ú-ṣú-ra-num ša ni-iš a-lim{ki} uz-na-tí-ni il₅-pu-ut IGI ma-ṣí-ì-lí IGI a-šur-na-da